पांच दिवसीय योग शिविर, ग्रामीणों को दी आयुर्वेदिक उपचार की जानकारी
महासमुंद| पतंजलि योगपीठ हरिद्वार व भारत स्वाभिमान की ओर से 24 से 28 फरवरी तक लाफिनकला में पांच दिवसीय निशुल्क योग शिविर लगाया गया। इस दौरान बाजारपारा की महिलाओं, बालिकाओं के लिए सभा का आयोजन किया गया। जिला योग प्रचारक प्रकाश आर्य ने ग्रामीणों को योग व प्राणायाम के वैज्ञानिक महत्व पर प्रकाश डाला। भारत स्वाभिमान के जिलाध्यक्ष तिलकचंद साव ने आयुर्वेदिक उपचार, जड़ी-बुटियों और गाय का गोबर,गौमूत्र व स्वदेशी पर बात की। वैद्य डॉ. राधिका ने महिलाओं काे स्वास्थ्य संबंधी उपाय बताए। कार्यक्रम के समापन में कमलेश साहू व युवा टीम की ओर से साव का सम्मान किया गया। इस मौके पर पतंजलि बाल समिति बनाई गई, जिसमें राकेश निषाद, अश्वनी साहू को प्रभारी बनाया गया है।
hin_Deva hin_Deva